## Ταχ. Δ/νση : Αγ. Σπυρίδωνος, 122 10 ΑΙΓΑΛΕΩ

## Τηλέφωνο : 210 5385174 Αιγάλεω: 17/1/2012

## FAX : 210 5385185, 210 5385852 Αριθμ. Πρωτ: 106

## E-mail :eee@teiath.gr

## 

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΑΠΑΣΧΟΛΗΣΗ ΠΡΟΣΩΠΙΚΟΥ ΜΕ ΣΥΜΒΑΣΕΙΣ ΕΡΓΟΥ**

O Ειδικός Λογαριασμός Κονδυλίων Έρευνας του ΤΕΙ Αθήνας, με βάση την υπ’ αριθμ. 19/6-10-2011 απόφαση της Επιτροπής Διαχείρισης του Ειδικού Λογαριασμού, στο πλαίσιο υλοποίησης της πράξης με τίτλο «Υπηρεσίες Εικονικών Εργαστηρίων στο ΤΕΙ Αθήνας» και MIS 304191, που υλοποιείται μέσω του Επιχειρησιακού Προγράμματος «Ψηφιακή Σύγκλιση» με τη συγχρηματοδότηση της Ευρωπαϊκής Ένωσης (Ευρωπαϊκό Κοινωνικό Ταμείο - ΕΚΤ) και εθνικών πόρων, προτίθεται να απασχολήσει εξωτερικούς συνεργάτες με συμβάσεις έργου και καλεί τους ενδιαφερόμενους να υποβάλουν αίτηση εκδήλωσης ενδιαφέροντος για τις παρακάτω ειδικότητες πτυχιούχων θετικών επιστημών με Πτυχίο ΑΕΙ ή ΤΕΙ της ημεδαπής ή ισότιμο πτυχίο της αλλοδαπής:

**1. Ένας** (1) Φυσικός ή Μηχανικός με ειδίκευση στη Βιοϊατρική Τεχνολογία και την Ιατρική Φυσική.

Η θέση αφορά στο σχεδιασμό υλικού και εκπαιδευτικών ασκήσεων, οι οποίες αφορούν φυσικά φαινόμενα, τα οποία σχετίζονται με τη λειτουργία ιατρικών συστημάτων.

Απαιτούμενες γνώσεις:

- Ιατρική φυσική, με έμφαση στην ιατρική απεικόνιση

- Χρήση σχεδιαστικών προγραμμάτων

- Εμπειρία σε εργαλεία προσομοιώσεων

- Διαχείριση υπολογιστικών υποδομών σε περιβάλλον Linux

- Πολύ καλή γνώση Αγγλικών

Επιθυμητές γνώσεις:

- Σχεδιασμός πολυμεσικών εφαρμογών

- Ανάπτυξη web-based εφαρμογών για περιβάλλον Linux

Για την επιλογή των υποψηφίων θα διεξαχθεί συνέντευξη κατά την οποία θα ζητηθεί η επίδειξη των σχετικών γνώσεων και δείγματα προηγούμενων έργων.

Ο χρόνος υλοποίησης του έργου είναι 2,75 ανθρωπομήνες, και το ποσό ανάθεσης ανέρχεται στις 4140 ευρώ, συμπεριλαμβανομένου ΦΠΑ.

**2. Ένας** (1) Μηχανικός Τεχνολογίας Ιατρικών Οργάνων, ή Μηχανικός Βιοϊατρικής Τεχνολογίας με εμπειρία στην χρήση, συντήρηση και έλεγχο ιατρικών μηχανημάτων. Η θέση αφορά στο σχεδιασμό υλικού και εκπαιδευτικών ασκήσεων, οι οποίες αφορούν τη λειτουργία, συντήρηση και ποιοτικό έλεγχο ιατρικών συστημάτων.

Απαιτούμενες γνώσεις:

- Γνώση λειτουργίας συστημάτων βιοϊατρικής τεχνολογίας, με έμφαση στην ιατρική απεικόνιση

- Γνώση μεθοδολογιών ποιοτικών ελέγχων και συντήρησης, συστημάτων βιοϊατρικής τεχνολογίας

- Χρήση σχεδιαστικών προγραμμάτων

- Εμπειρία σε εργαλεία προσομοιώσεων

- Διαχείριση υπολογιστικών υποδομών σε περιβάλλον Linux

- Πολύ καλή γνώση Αγγλικών

Επιθυμητές γνώσεις:

- Ανάπτυξη web-based εφαρμογών για περιβάλλον Linux

- Ανάπτυξη πολυμεσικών εφαρμογών

- Επαγγελματική εμπειρία σε χρήση/συντήρηση ιατρικού εξοπλισμού

Για την επιλογή των υποψηφίων θα διεξαχθεί συνέντευξη κατά την οποία θα ζητηθεί η επίδειξη των σχετικών γνώσεων και δείγματα προηγούμενων έργων.

Ο χρόνος υλοποίησης του έργου είναι 3,75 ανθρωπομήνες, και το ποσό ανάθεσης ανέρχεται στις 6750 ευρώ, συμπεριλαμβανομένου ΦΠΑ.

**3. Ένας** (1) Τοπογράφος Μηχανικός, με εξειδίκευση (μεταπτυχιακός τίτλος σπουδών) στα γνωστικά αντικείμενα χωρικού σχεδιασμού και της σχετικής νομοθεσίας.

Η θέση αφορά στο σχεδιασμό εκπαιδευτικού υλικού / ασκήσεων, οι οποίες θα εξειδικεύουν τη διδασκαλία σε θέματα κτηματολογίου, στο πλαίσιο υπό δημιουργία Εικονικού Εργαστηρίου Χωρικής Ανάλυσης.

Απαιτούμενες γνώσεις – απαιτήσεις

- σφαιρική γνώση των τρεχουσών εξελίξεων όσον αφορά τη νομοθεσία και πρακτική των κτηματολογικών εγγραφών στην Ελλάδα.

- διδακτική εμπειρία σε θέματα κτηματολογίου (θεωρητική και εργαστηριακή διδασκαλία).

- γνώσεις γεωπληροφορικής.

- πενταετής επαγγελματική εμπειρία.

Επιθυμητές γνώσεις – ικανότητες

- Τεκμηριωμένη ικανότητα ερευνητικής δραστηριότητας.

- Χρήση σχεδιαστικών προγραμμάτων.

- Σχεδιασμός πολυμεσικών εφαρμογών.

- Αρίστη γνώση αγγλικής γλώσσας.

Για την επιλογή των υποψηφίων θα διεξαχθεί συνέντευξη κατά την οποία θα ζητηθεί η επίδειξη των σχετικών γνώσεων και δείγματα προηγούμενων έργων.

Ο χρόνος υλοποίησης του έργου είναι 1,33 ανθρωπομήνας, και το ποσό ανάθεσης ανέρχεται στις 2000 ευρώ, συμπεριλαμβανομένου ΦΠΑ.

**4. Ένας** (1) Τοπογράφος Μηχανικός κάτοχος πτυχίου ΤΕΙ της ημεδαπής ή ισότιμο πτυχίο της αλλοδαπής

Η θέση θα αφορά στη συλλογή εκπαιδευτικού υλικού για τις χωρικές έννοιες καθώς και την ενεργό παρακολούθηση της πιλοτικής λειτουργίας υπό δημιουργία Εικονικού Εργαστηρίου Χωρικής Ανάλυσης.

Απαιτούμενες γνώσεις – απαιτήσεις

- Ιδιαίτερη γνώση σε θέματα πολεοδομίας, χωροταξίας, περιφερειακής ανάπτυξης και κτηματολογίου.

- Εμπειρία στη χρήση των συνήθων προγραμμάτων λογισμικού για τοπογράφους.

- Πολύ καλή γνώση αγγλικών.

- Προϋπηρεσία τουλάχιστον ενός έτους σε εργαστηριακούς χώρους τριτοβάθμιας

εκπαίδευσης.

Επιθυμητές γνώσεις – ικανότητες

- Εμπειρία ερευνητικών προγραμμάτων

- Χρήση σχεδιαστικών προγραμμάτων.

- Σχεδιασμός πολυμεσικών εφαρμογών

Για την επιλογή των υποψηφίων θα διεξαχθεί συνέντευξη κατά την οποία θα ζητηθεί η επίδειξη των σχετικών γνώσεων και δείγματα προηγούμενων έργων.

Ο χρόνος υλοποίησης του έργου είναι 1 ανθρωπομήνας, και το ποσό ανάθεσης ανέρχεται στα 1500 ευρώ, συμπεριλαμβανομένου ΦΠΑ.

**5. Ένας** (1) Πληροφορικός ή Ηλεκτρολόγος Μηχανικός ή Μηχανικός υπολογιστών με ειδίκευση στην ανάπτυξη λογισμικού.

Η θέση αφορά στην ανάπτυξη ενός ολοκληρωμένου εκπαιδευτικού περιβάλλοντος εκμάθησης προγραμματισμού το οποίο θα συνδυάζει, με αλληλεπιδραστικό τρόπο, τις δυνατότητες που προσφέρουν οι παραδοσιακές εφαρμογές με διαδικτυακές τεχνολογίες αιχμής. Το περιβάλλον θα προσφέρεται με την μορφή διαδικτυακής υπηρεσίας χρησιμοποιώντας τις αρχές του Cloud Computing. με αποθήκευση όλων των πληροφοριών σε κεντρική βάση δεδομένων. Εκτός από τις διαδικασίες της σύνταξης και εκτέλεσης αλγορίθμων το περιβάλλον θα προσφέρει δυνατότητες δημιουργίας, διαμοιρασμού και διαχείρισης εκπαιδευτικού περιεχομένου με τέτοιο τρόπο ώστε να ευνοείται η επικοινωνία και η συνεργασία μεταξύ των χρηστών του. Η υπηρεσία θα συνδυάζει το περιβάλλον εκμάθησης προγραμματισμού με δοκιμασμένες εκπαιδευτικές πρακτικές και τεχνολογίες του διαδικτύου (όπως wikis, forums, chat, messaging) και θα προσφέρει αλληλεπίδραση, ευνοώντας τη συνεργατική μάθηση καθώς και την αξιολόγηση του εκπαιδευτικού περιεχομένου και των χρηστών.

Απαιτούμενες γνώσεις:

- Εμπειρία στη ανάπτυξη διαδικτυακών εφαρμογών σε Java, Javascript, php/python.

- Εμπειρία στην ανάπτυξη μεταγλωττιστών και ολοκληρωμένων προγραμματιστικών περιβαλλόντων.

- Εμπειρία στην ανάπτυξη εκπαιδευτικού λογισμικού.

Για την επιλογή των υποψηφίων θα διεξαχθεί συνέντευξη κατά την οποία θα ζητηθεί η επίδειξη των σχετικών γνώσεων και δείγματα προηγούμενων έργων.

Ο χρόνος υλοποίησης του έργου είναι 2,5 ανθρωπομήνες, και το ποσό ανάθεσης ανέρχεται στις 5000 ευρώ, συμπεριλαμβανομένου ΦΠΑ.

Οι ενδιαφερόμενοι μπορούν να καταθέσουν (ώρες γραφείου 8.00-14.30) ή να αποστείλουν ταχυδρομικά τα ακόλουθα απαραίτητα δικαιολογητικά σε φάκελο με την ένδειξη: «Αίτηση στο πλαίσιο της Πρόσκλησης (αρ. πρωτ.: 106/17-1-2012) για την Πράξη «Υπηρεσίες Εικονικών Εργαστηρίων στο ΤΕΙ Αθήνας» μέχρι και την **1/2/2012** στη διεύθυνση:

ΤΕΙ Αθήνας

Τμήμα Ερευνητικών Προγραμμάτων,

Αγίου Σπυρίδωνος, Αιγάλεω, Τ.Κ. 122 10

(Κεντρική διοίκηση, 1ος όροφος)

Απαραίτητα δικαιολογητικά:

* Αίτηση
* Βιογραφικό σημείωμα (με αναφορά στα σχετικά με την προκήρυξη προσόντα)
* Επικυρωμένα αντίγραφα τίτλων σπουδών
* Αποδεικτικά επαγγελματικής εμπειρίας

Η εμπρόθεσμη υποβολή των αιτήσεων που θα αποσταλούν ταχυδρομικά αποδεικνύεται από τη σφραγίδα του ταχυδρομείου.

Η παρούσα πρόσκληση εκδήλωσης ενδιαφέροντος δεν δεσμεύει τον Ειδικό Λογαριασμό Κονδυλίων Έρευνας να συνάψει συνεργασία με τους ενδιαφερόμενους και δεν γεννά δικαιώματα προσδοκίας.

Η παρούσα πρόσκληση εκδήλωσης ενδιαφέροντος δημοσιεύεται στην ιστοσελίδα του ΤΕΙ Αθήνας [www.teiath.gr](http://www.teiath.gr) .

**Ο Πρόεδρος της Επιτροπής**

**Διαχείρισης του Ειδικού Λογαριασμού**

**Μ. Μπρατάκος**

**Καθηγητής**